Archiducau d'Austria

L'Archiducau d'Austria estió un d'os estaus mes importants d'o Sacro Imperio Romano Chermanico, y centro d'a monarquia d'os Habsburgo y o precursor de l'Imperio Austriaco con capital a Viena y gobernau por l'Archiduque d'Austria.

O suyo orichen ye en a Marchia Orientalis de l'Imperio Carolinchio, perdida cuan plegoron os hongaros, y recuperada dimpués d'a Batalla de Lechfeld. En o territorio recuperau arriban nuevos pobladors que chermanizan un país antes eslau; d'astí entadebant os eslaus d'este territorio controlau por alemans d'orichen bayoario serán os eslovenos. O territorio se converte en una d'as marcas d'o Sacro Imperio Romano Chermanico, contra eslaus y hongaros y nombran a un markgraf. En l'anyo 976 l'emperador Otón II nombra markgraf a Leopoldo I d'a Casa de Babenberg. En un texto de l'anyo 996 se fa mención d'a marca como Ostarrîchi, estando a primera mención d'Austria u Österreich.

En 1359, o Privilegium Maius fue utilizau por o duque Rodolfo IV d'Austria pa fer puyar o estau de ducau a archiducau, pero l'acción no fue reconoixida por o Sacro Imperio Romano Chermanico. Ernesto estió o primero en prener o títol. L'archiducau no fue reconoixiu formalment dica que os Habsburgo prenioron os reinos de l'Imperio en l'anyo 1453 con Frederico III.

Austria yera o solo estat que siempre se nombraba como archiducay, y dende o sieglo XVI, os miembros d'a casa d'os Habsburgo prenioron o títol d'archiduque "u d'as princesas similars d'a sangre" en atras casas reyals europeas. Dende 1512 con a reforma de l'imperio, l'archiducau estió tamién centro d'un d'os cerclos imperials, o Cerclo Austriaco, que estió basicament unir as tierras d'os Habsburgo.

En 1804, Francisco I d'Austria, dimpués d'a desintegración d'o Sacro Imperio con a derrota en a guerra d'a Tercera Coalición debant d'os exercitos de Napoleón Bonaparte, promovió o cambio d'archiducau a Imperio Austriaco, como a reacción a la proclamación d'o Primer Imperio Francés.

 Mencions en fuents aragonesas 
En "La Flor de las Ystorias d'Orient" s'escribe ducat de ostaricha u Staricha:

Categoría:Historia d'Austria
Categoría:Historia d'Eslovenia
Categoría:Estaus desapareixius